CELEX: C2006/326/56
Language: fi
Date: 2006-12-30 00:00:00
Title: Asia C-421/06: Ennakkoratkaisupyyntö, jonka Consiglio di Stato (Italia) on esittänyt 16.10.2006 — Fratelli Martini & C. SpA, Cargill Srl. v. Ministero delle Politiche Agricole e Forestali, Ministero della Salute ja Ministero delle Attività Produttive

30.12.2006   
            
            
               FI
            
            
               Euroopan unionin virallinen lehti
            
            
               C 326/27
            
         Ennakkoratkaisupyyntö, jonka Consiglio di Stato (Italia) on esittänyt 16.10.2006 — Fratelli Martini & C. SpA, Cargill Srl. v. Ministero delle Politiche Agricole e Forestali, Ministero della Salute ja Ministero delle Attività Produttive
   (Asia C-421/06)
   (2006/C 326/56)
   Oikeudenkäyntikieli: italia
   Ennakkoratkaisua pyytänyt tuomioistuin
   Consiglio di Stato
   Pääasian asianosaiset
   
      Kantajat: Fratelli Martini & C. SpA, Cargill Srl
   
      Vastaajat: Ministero delle Politiche Agricole e Forestali, Ministero della Salute ja Ministero delle Attività Produttive
   Ennakkoratkaisukysymykset
   
               1)
            
            
               Onko yhteisöjen tuomioistuimen yhdistetyissä asioissa C-453/03, C-11/04, C-12/04 ja C-194/04 6.12.2005 antamasta tuomiosta, jolla on todettu direktiivi 2002/2 (1) osittain pätemättömäksi, seurauksena, että kyseisen direktiivin antaneiden toimielinten on EY 233 artiklan (joka koskee mitättömäksi julistettuja säädöksiä) valossa ”toteutettava yhteisön tuomioistuimen tuomion täytäntöön panemiseksi tarvittavat toimenpiteet”?
            
         
               2)
            
            
               Jos ensimmäiseen kysymykseen vastataan myöntävästi: onko niiden toimenpiteiden, jotka toimielinten on toteutettava mukauttaakseen direktiivin 2002/2 mainittuun yhteisöjen tuomioistuimen tuomioon, tultava ensin voimaan [alkup. s. 5] yhteisön oikeusjärjestyksessä, jotta jäsenvaltiot voisivat panna ne täytäntöön omissa oikeusjärjestyksissään?
            
         
               3)
            
            
               Onko yhteisön toimielinten toteutettava toisessa kysymyksessä tarkoitetut tällä välin annettua asetusta N:o 183/2005 koskevat toimenpiteet ja onko jäsenvaltioiden pantava ne täytäntöön (2)?
            
         
               4)
            
            
               Onko asetusta N:o 183/2005, luettuna yhdessä asetuksen N:o 178/2002 8 ja 16 artiklan kanssa (3), tulkittava niin, että rehunvalmistajille asetetaan kielto varustaa tuotteensa merkinnöillä, jotka voivat johtaa kuluttajia harhaan?
            
         
               5)
            
            
               Voidaanko kuluttajia harhaanjohtavina pitää rehuihin asetettuja merkintöjä, joissa valmistajat voivat tarkoituksellisesti ilmoittaa niiden ainesosien prosentuaaliset osuudet 15 prosentin suuruisella poikkeamalla tuotteeseen sisältyvien kaikkien ainesosien osalta?
            
         
      (1)  EUVL L 63, s. 23.
   
      (2)  EUVL L 35, s. 1.
   
      (3)  EUVL L 31, s. 1.